
Különböző sebességprofilú sík szabadsugarak instabilitásának vizsgálata

A legtöbbet kutatott áramlások közé tartoznak a sík és hengeres szabadsugarak. Az insabilitásuknak több aspektusa is régóta ismert már. Egy ilyen megfigyelés, hogy a sugár a kilépéshez közel sokkal érzékenyebb a gerjesztésekre, mint máshol. A kutatásom fő célja magyarázatot találni erre a fúvóka közeli érzékenységre. Lineáris stabilitásvizsgálatot végeztem különböző sebességprofilokra az Orr-Sommerfeld egyenlet segítségével. A sebességprofilok analitikus közelítésekből illetve numerikus CFD szimulációkból származtak. A CFD szimulációkat kétfajta szabadsugárra végeztem, az egyik egyenletes a másik parabolikus sebességprofillal rendelkezett a kilépésnél.
Az Orr-Sommerfeld egyenlet megoldására egy speciális módszert, az ú.n. összetett mátrix módszert (compound matrix method-CMM) használtam, ami kellő pontosságú eredményt biztosított. A másik előnye a módszernek, hogy a peremfeltételek a végtelenben is könnyen előírhatók. A módszer adaptációját röviden ismertetem a dolgozatban szimmetrikus sugarakra. A különböző sebességprofilok stabilitását a lokális térbeli növekedési ráta alapján hasonlítottam össze. Az összehasonlítás eredménye egyértelműen azt mutatja, hogy a kilépés közeli sebességprofilok sokkal instabilabbak, mint az attól távoliak. A lokális térbeli növekedési rátája a zavarási hullámoknak a fúvókánál mind az analitikus mind a numerikus sebességprofilokra. Ennek két oka volt. Az első a sebességprofilok lokális jellemző mennyiségei (hossz, sebesség) sokkal nagyobb növekedési rátát okoztak a kilépéshez közel. A másik ok a sebességprofilok alakja volt. Azon sebességprofilok, melyek az áramlásra merőlegesen gyorsabban változtak, sokkal nagy helyi növekedési rátával rendelkeztek.



